དོན་ཚན་ལྔ་པ།ཁྲིམས་འཛིན་དཔྱད་སྡོམ་གྱི་བྱེད་སྒོ་སྤེལ་སྐབས་ངེས་པར་དུ་དོན་དངོས་དང་།དྲང་གཞགཚན་རིག་བཅས་ཀྱི་རྩ་དོན་ལ་བརྩི་སྲུང་ཞུ་དགོས།ཁྲིམས་འཛིན་དཔྱད་སྡོམ་ཚན་པ་དང་ཁྲིམས་འཛིན་དཔྱད་སྡོམ་པས་ངེས་པར་དུ་བཅའ་ཁྲིམས་དང་ཁྲིམས་སྲོལ་ལ་སྲུང་བརྩི་ཞུ་དགོས་ལ།ལས་རིགས་ཀྱི་ཀུན་སྤྱོད་དང་སྒྲིག་ཁྲིམས་ལའང་སྲུང་བརྩི་ཞུ་དགོས་ཁར།ཚན་རིག་ལ་བརྩི་འཇོག་དང་ལག་རྩལ་གྱི་བཀོལ་སྤྱོད་ཚད་གཞིར་སྲུང་བརྩི་ཞུ་དགོས།ཁྲིམས་འཛིན་དཔྱད་སྡོམ་བྱེད་པར་དཔྱད་སྡོམ་པའི་འགན་འཁྲིའི་ལམ་ལུགས་ལག་བསྟར་བྱེད་དགོས་ཤིང་།དཔྱད་སྡོམ་པས་ངེས་པར་དུ་རང་ཚུགས་ངང་དཔྱད་སྡོམ་བྱེད་རྒྱུ་དང་།དཔྱད་སྡོམ་བྱས་པའི་བསམ་འཆར་ལ་འགན་ཁུར་དགོས།ཁྲིམས་འཛིན་དཔྱད་སྡོམ་ཚན་པ་དང་ཁྲིམས་འཛིན་དཔྱད་སྡོམ་པས་ཁྲིམས་ལྟར་ཁྲིམས་འཛིན་དཔྱད་སྡོམ་གྱི་བྱེད་སྒོ་སྤེལ་སྐབས་བཅའ་ཁྲིམས་ཀྱི་སྲུང་སྐྱོབ་ཐོབ་པས།རྩ་འཛུགས་གང་འདྲ་ཞིག་དང་མི་སྒེར་སུ་འདྲ་ཞིག་ཡིན་རུང་ཁྲིམས་དང་མ་མཐུན་པའི་ཐེ་ཇུས་བྱེད་མི་ཆོག